- Hindi News
- National
- धर्मशाला को दूसरी राजधानी का दर्जा मिलने से भाजपा को मिला करारा जवाब : केवल
धर्मशाला को दूसरी राजधानी का दर्जा मिलने से भाजपा को मिला करारा जवाब : केवल
धर्मशालाको प्रदेश की दूसरी राजधानी का दर्जा घोषित होने से भाजपा के उन नेताओं को करारा जवाब मिल गया है, जो मुख्यमंत्री वीरभद्र सिंह पर क्षेत्रवाद की राजनीति करने का आरोप लगाते हैं। यह उद्गार शुक्रवार को प्रदेश वन निगम के उपाध्यक्ष केवल सिंह पठानिया ने पत्रकारवार्ता को संबोधित करते हुए व्यक्त किए।
उन्होंने प्रतिपक्ष के नेता प्रेम कुमार धूमल पर पलटवार करते हुए कहा कि धूमल मुख्यमंत्री वीरभद्र सिंह को सिर्फ घोषणाएं करने वाला मुख्यमंत्री कहते हैं। धूमल अब यह बताएं कि वह दस वर्षों तक प्रदेश के मुख्यमंत्री रहे, तो उन्होंने जिला कांगड़ा के लिए क्या किया। उन्होंने प्रदेश मंत्रिमंडल द्वारा धर्मशाला को दूसरी राजधानी का दर्जा देने के निर्णय का स्वागत किया। उन्होंने कहा कि वीरभद्र सिंह के प्रयासों से वर्ष 1984 में प्रदेश स्कूल शिक्षा बोर्ड का मुख्य कार्यालय धर्मशाला में खोला और उसके बाद यहां हर विभाग के कार्यालय खोलते रहे और अब धर्मशाला को प्रदेश की दूसरी राजधानी बना कर उन्होंने जिला कांगड़ा के प्रति अपनी प्रतिबद्वता दोहराई है।
वर्ष 1995 में वीरभद्र सिंह ने ही सरकार की शीतकालीन प्रवास की परंपरा को शुरू किया और विधानसभा का शीतकालीन सत्र केवल आयोजित किया। बल्कि धर्मशाला में विधानसभा भवन का निर्माण भी करवाया। उन्होंने आरोप लगाया कि भाजपा ने विपक्ष में रहते हुए कांग्रेस सरकार के हर निर्णय का विरोध किया, लेकिन सत्ता में आते ही कांग्रेस सरकार द्वारा शुरू की गई नीतियों को ही आगे बढ़ाया। धर्मशाला को प्रदेश की दूसरी राजधानी बनाने से केवल कांगड़ा बल्कि जिला चंबा, ऊना हमीरपुर सहित अन्य जिलों के लोगों को भी लाभ मिलेगा। ऐसा निर्णय केवल मुख्यमंत्री वीरभद्र सिंह ही ले सकते हैं।
व्यापारिक एवं सामाजिक संगठनों ने जताया आभार
व्यापारमंडल कोतवाली बाजार, व्यापार मंडल कचहरी अड्डा, शहीद दुर्गामल दल बहादुर एसोसियशन, गुरुद्वारा सिंह सभा, टैक्सी ऑपरेटर यूनियन मैक्लोडग़ंज, ऐडवेंचर टूअर ट्रैवल धर्मशाला, होटल एसोसियशन, रोटरी क्लब, लॉयन्स क्लब, जन चेतना मंच, गोरखा एसोसियशन, कैलाश एसोसियशन, बड़ोल सुधार सभा, हाउसिंग बोर्ड वैल्फेयर एसोसियशन, ओल्ड स्टूडेंट्स एसोसिएशन धर्मशाला कॉलेज, महिला साहित्यकार संस्था धर्मशाला, इंडो-तिब्बतियन मैत्री एसोसियशन, कैप्टन राम सिंह ठाकुर विकास समिति मंच, मास्टर मित्रसेन साहित्य संगीत सभा, हिमाचल गोरखा विकास परिषद सहित अन्य संगठनों के प्रतिनिधियों ने संयुक्त बयान में कहा कि धर्मशाला को दूसरी राजधानी बनाना इस सम्पूर्ण क्षेत्र के लोगों के लिए सम्मान की बात तो है ही, इससे इस क्षेत्र के सभी लोगों के जीवन में उन्नति एवं उत्थान का नया युग भी आरंभ होगा।
tgl_Latn sot_Latn awa_Deva awa_Deva hin_Deva hin_Deva hin_Deva hin_Deva hin_Deva